Jungian Principles - Astrodienst Gastgebruiker u1336830447
27-apr-2017, 16:21 UT/GMT Hengelklub vereer 2019-presteerders | Netwerk24
Hengelklub vereer 2019-presteerders
Die Brandvlei-hengelklub het vanjaar ’n uitmuntende seisoen gevier. Die toppresteerders was: Agter: Quinton Koegelenberg, Kobus Kriel, Johan Coetzee, Peppie van Tonder, Jacques van Graan en Jurie Groenwald. Voor: Megan van Graan, Sandra Fourie en Lourista de Jongh. Foto:
Die Brandvlei-hengelklub kan met trots terugkyk op nog ’n suksesvolle seisoen.
Die klub het verskeie presteerders by sy jaarlikse prysuitdeling vereer nadat daar hierdie seisoen talle uitstaande individuele prestasies was.
Die klubspanne het ’n tweede plek in die WP-premierliga en ’n derde plek in die WP-president- en -voorsitterliga verower. Brandvlei het talle pryse inkatrol:
Wenner in die president-afdeling: Quinton Koegelenberg
Derde plek in die premier-afdeling: Henk Oosthuizen
Tophengelaar in die premier-afdeling: Jurie Groenewald
Die volgende hengelaars het die WP-span gehaal om aan die SA kampioenskap deel te neem: In die A-span was dit Groenewald en Koegelen­berg en in die B-span was dit Johan Coetzee, Jacques van Graan en Kobus Kriel. In die WP-vrouespan was dit Lourista de Jong en in WP se junior span was dit Megan van Graan.
Dit was vir Coetzee ’n uitstekende seisoen en hy is as die kampioen vir 2019 gekroon. Hy het vanjaar die swaarste swartbaars, karp en witvis ingeweeg en het ook een van die klubkompetisies gewen.
Coetzee en Groenewald was albei lede van die SA Korrektiewe Dienste se span wat aan die nasionale magte se kompetisie deelgeneem het.
Hier het hy vierde geëindig en ook die swaarste sak vis in die kompetisie ingeweeg. Groenewald het ’n tweede plek in hierdie kompetisie verower.
Henk Oosthuizen en Johan van Niekerk was die uitblinkers in die WP-meesterspan wat goud in die SA kampioenskapstoernooi uitgetrek het.
Die klub se tien tophengelaars vir klubkompetisies is as volg:
Megan van Graan
Kobus Kriel het die swaarste goudvis en Danie Wilmot die swaarste baber ingeweeg.
Megan van Graan het uitmuntend presteer deur die junior sowel as die vrouetitel te buit. Sy het ook die medalje vir die beste vordering ontvang. Lourista de Jongh het ’n tweede plek vir die beste vordering ontvang en Sandra Fourie die derde plek.
In die meestersafdeling was Johan van Niekerk eerste, gevolg deur Lourista de Jongh en Fanus Engelbrecht.
In die veterane-afdeling het Peppie van Tonder die beste gevaar met Danie Wilmot kort op sy hakke.